ตลาดหุ้นเอเชียปรับเพิ่มขึ้นเช้านี้ จับตาการประชุมเฟด
ตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนรอดูรายงานผลประกอบการของภาคเอกชนในสัปดาห์นี้ รวมถึงการประชุมของธนาคารกลางสหรัฐ (เฟด) ในวันอังคารและวันพุธนี้
28 เม.ย. 2558

สำนักข่าวอินโฟเควสท์ รายงานตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนรอดูรายงานผลประกอบการของภาคเอกชนในสัปดาห์นี้  รวมถึงการประชุมของธนาคารกลางสหรัฐ (เฟด) ในวันอังคารและวันพุธนี้
ดัชนี MSCI Asia Pacific เพิ่มขึ้น 0.3% แตะที่ 157.03 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,068.65 จุด เพิ่มขึ้น 85.33 จุด, ดัชนี SSE Composite ตลาดหุ้นจีนเปิดวันนี้ที่ 4,527.64 จุด เพิ่มขึ้น 0.24 จุด, ดัชนี HSI ตลาดหุ้นฮ่องกงเปิดวันนี้ที่ 28,448.22 จุด เพิ่มขึ้น 14.63 จุด, ดัชนี TAIEX ตลาดหุ้นไต้หวันเปิดวันนี้ที่ 9,998.08 จุด เพิ่มขึ้น 24.96 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,162.50 จุด เพิ่มขึ้น 4.96 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,504.97 จุด ลดลง 10.88 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,861.59 จุด เพิ่มขึ้น 2.01 จุด